《醉蓬莱 八月十七夜，同家兄过周白门斋，徐序仔、钱寻千亦至》
清代·李符

向柴门柳岸，晚系兰舟，客何为者。想到当年，爱清秋月好，杜老吟诗，不遣十七，我亦怜今夜。

置酒茅堂，解人斯在，周郎是也。

榻对徐生，曲终钱子，皂帽青衫，一何潇洒。与予兄弟，携手松风下。

仰视明河，清辉可掬，此刻真无价。不计来朝，观潮海上，骋桃花马。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。